
Comisia pentru buget, finanţe şi bănci

Bucureşti 09.10.2002        

Nr. 22/669

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind organizarea şi funcţionarea jocurilor de noroc, cu care comisia noastră a fost sesizată în fond cu adresa Biroului Permanent nr.295 din 5 octombrie 1998.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti 09.10.2002 

Nr.22/669

RAPORT

asupra proiectului de Lege privind organizarea şi funcţionarea jocurilor de noroc

Cu adresa nr.295 din 5 octombrie 1998, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind organizarea şi funcţionarea jocurilor de noroc.

La întocmirea raportului s-au avut în vedere avizele primite de la Comisia pentru industrii şi servicii, Comisia pentru apărare, ordine publică şi siguranţă naţională, Comisia juridică, de disciplină şi imunităţi, precum şi avizul Consiliului Legislativ.


La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege privind organizarea şi funcţionarea jocurilor de noroc, în şedinţa din 9 octombrie 2002, comisia a hotărât, cu unanimitate de voturi, respingerea proiectului de Lege, deoarece, în prezent, activitatea jocurilor de noroc este reglementată prin:

- Ordonanţa de urgenţă a Guvernului nr.69/1998 privind regimul de autorizare a activităţilor din domeniul jocurilor de noroc, aprobată prin Legea nr.166/1999, modificată prin Ordonanţa Guvernului nr.36/2000 pentru modificarea şi completarea Ordonanţei de urgenţă a Guvernului nr.69/1998;

- Hotărârea Guvernului nr.671/2000 privind actualizarea nivelului taxelor pentru eliberarea documentelor de autorizare a activităţilor de jocuri de noroc;

- Hotărârea Guvernului nr.251/1999 privind condiţiile de autorizare, organizare şi exploatare a jocurilor de noroc emisă în aplicarea Ordonanţei de urgenţă a Guvernului nr.69/1998. 

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Miniserului Finanţelor Publice, doamna Simion Liliana şi domnul Grama Petrică, care au susţinut forma rezultată din prezentul raport.

Proiectul de Lege a fost adoptat de Senat în şedinţa din data de 29 septembrie 1998.

Prezentul proiect de Lege face parte din categoria legilor organice.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana

